Indomicrus

Indomicrus er en slekt av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
En liten (knapt 1 millimeter), avlang, rødbrun perlebille. Kroppen er kledt med ganske lange, lyse hår. Antennene er kraftige og omtrent halvparten så lange som kroppen. Hodet er bredt rundet med utstående fasettøyne. Pronotum er rundet med nesten rettvinklede bakhjørner, nesten så bredt som dekkvingene, som er ovale uten punktrader.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse 
Slekten er utbredt i Sørøst-Asia (Kerala, India).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Cephenniitae Reitter, 1882
 Stammen Cephenniini Reitter, 1882
 Slekten Indomicrus Jałoszyński, 2020
 Indomicrus chera Jałoszyński, 2020

Referanser

Eksterne lenker 
 Bilde av arten
 

Perlebiller
Biller formelt beskrevet i 2020
Indias insekter
Dyr formelt beskrevet av Pawel Jałoszyński